CELEX: 62014CN0359
Language: sk
Date: 2014-07-23 00:00:00
Title: Vec C-359/14: Návrh na začatie prejudiciálneho konania, ktorý podal Vilniaus miesto apylinkės teismas (Litva) 23. júla 2014 – ERGO Insurance SE, v zastúpení svojou litovskou pobočkou ERGO Insurance SE/If P&C Insurance AS, v zastúpení svojou pobočkou If P&C Insurance AS

22.9.2014   
            
            
               SK
            
            
               Úradný vestník Európskej únie
            
            
               C 329/9
            
         Návrh na začatie prejudiciálneho konania, ktorý podal Vilniaus miesto apylinkės teismas (Litva) 23. júla 2014 – ERGO Insurance SE, v zastúpení svojou litovskou pobočkou ERGO Insurance SE/If P&C Insurance AS, v zastúpení svojou pobočkou If P&C Insurance AS
   (Vec C-359/14)
   2014/C 329/11
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Vilniaus miesto apylinkės teismas
   
      Účastníci konania pred vnútroštátnym súdom
   
   
      Žalobkyňa: ERGO Insurance SE, v zastúpení svojou litovskou pobočkou ERGO Insurance SE
   
      Žalovaná: If P&C Insurance AS, v zastúpení svojou pobočkou If P&C Insurance AS
   
      Prejudiciálne otázky
   
   
               1.
            
            
               Má sa článok 4 ods. 4 nariadenia Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I) (1), podľa ktorého, „ak podľa odsekov 1 alebo 2 nie je možné určiť rozhodné právo, zmluva sa spravuje právnym poriadkom krajiny, s ktorou má najužšiu väzbu“, vykladať v tom zmysle, že za takých okolností, ako v prejednávanej veci, sa uplatní nemecké právo?
            
         
               2.
            
            
               V prípade zápornej odpovede na prvú otázku, má sa zásada zakotvená v článku 4 nariadenia Európskeho parlamentu a Rady (ES) č. 864/2007 z 11. júla 2007 o rozhodnom práve pre mimozmluvné záväzky (Rím II) (2) vykladať v tom zmysle, že za takých okolností, ako v prejednávanej veci, rozhodné právo pre spor medzi poisťovateľom ťahača a poisťovateľom návesu sa má určiť podľa práva štátu, na území ktorého došlo k vzniku škody v dôsledku dopravnej nehody?
            
         
      (1)  Ú. v. EÚ L 177, s. 6.
   
      (2)  Ú. v. EÚ L 199, s. 40.